สิ้นสุดภารกิจหน่วยชีลด์ The Marvel Experience ในไทยประกาศปิดให้บริการ 29 มกราคมนี้
หลังจากเปิดให้บริการยังไม่ทันจะครบปีดี ฐานปฏิบัติการที่ชวนให้ผู้เข้าชมไปสนุกกับจักรวาลของเหล่าซูเปอร์ฮีโร่มาร์เวลอย่าง The Marvel Experience Thailand ที่ตั้งอยู่ภายในบริเวณพื้นที่ของศูนย์การค้าเมกาบางนา จำต้องปิดให้บริการในช่วงปลายเดือนมกราคมนี้ อันเนื่องมาจากสภาพคล่องทางการเงินของบริษัท พร้อมแจ้งให้ผู้ที่ซื้อตั๋วล่วงหน้าสามารถยื่นรับเงินคืนได้นับเป็นข่าวไม่น่ายินดีนัก เมื่อทางบริษัท ดีมีเตอร์คอร์ปอเรชั่น จำกัด (มหาชน) พร้อมกับเพจทางการของ The Marvel Experience Thailand ประกาศว่าภารกิจของหน่วยชีลด์เพื่อต่อสู้กับไฮดราได้สิ้นสุดลงแล้ว อันหมายถึงการยุติการให้บริการของ The Marvel Experience Thailand: Theme Entertainment Attraction ซึ่งจะเปิดให้เข้าชมในวันที่ 29 มกราคมนี้ เวลา 18.00 น. เป็นรอบสุดท้าย ยุติภารกิจกอบกู้โลกของเหล่าฮีโร่มาร์เวลในเมืองไทยไว้เพียงเท่านี้ นับเป็นเวลาเพียง 7 เดือนเต็มเท่านั้นหลังจากเปิดให้บริการครั้งแรกเมื่อวันที่ 29 มิถุนายน 2561 ที่ผ่านมา ในรายงานที่ดีมีเตอร์ คอร์ปอเรชั่น ยื่นต่อตลาดหลักทรัพย์แห่งประเทศไทยแจ้งว่า บริษัทประสบปัญหาสภาพคล่องทางการเงินและมีการดำเนินงานที่ไม่ตรงไปตามแผนงาน จึงเลือกยุติการให้บริการ ทั้งยังแจ้งว่าผู้ที่ถือตั๋วล่วงหน้าที่จะหมดอายุภายในวันที่ 31 มีนาคม 2562 สามารถนำมาขอคืนเงินได้ตั้งแต่วันที่ 30 มกราคม ถึง 31 มีนาคม 2562 โดยสามารถดูรายละเอียดและเงื่อนไขการขอเงินคืนได้ที่ ด้วยเหตุผลของสภาพคล่องทางการเงินที่ส่งผลให้ The Marvel Experience Thailand ต้องปิดให้บริการ ส่วนหนึ่งอาจเป็นเพราะความน่าสนใจของสถานที่เอง ซึ่งยังไม่สามารถดึงดูดผู้เข้าชมได้มากพอ ทั้งที่เป็นแฟนพันธ์ุแท้ของมาร์เวลหรือไม่ใช่ก็ตาม รวมไปถึงราคาบัตรเข้าชมที่ค่อนข้างสูง ถึงแม้จะมีโปรโมชันลดราคาบัตรเกิดขึ้นมากมาย แต่ก็ยังไม่สามารถดึงดูดผู้ชมได้มากเท่าที่ควรพิสูจน์อักษร: อ้างอิง:
The Marvel Experience Thailand: Theme Entertainment Attraction จะเปิดให้เข้าชมในวันที่ 29 มกราคมนี้ เวลา 18.00 น. เป็นรอบสุดท้าย ซึ่งนับเป็นเวลาเพียง 7 เดือนเต็มเท่านั้น หลังจากเปิดให้บริการครั้งแรกในวันที่ 29 มิถุนายน ปีที่ผ่านมา